Vèniri di Willendorf

La Vèniri di Willendorf, canusciuta videmma comu la Fìmmina di Willendorf, è na statuedda di 11,1 cm d'autizza di na fiura fimmìnia, asciata ntî nu situ paleoliticu vicinu a Willendorf n Austria, ntô 1908 di l'archeolugu Josef Szombathy. È sculputa di petra di caucina ca nun s'attrova n àutri banni, eggh'è culurata câ terra russa.

Mmeru lu 1990, studiannu arredi l'anàlisi di stu situ, vinni stimatu ca era sculputa tra 22.000 e 24.000 anni di prima. Dî soi urìggini nun si sapi casi nenti, nì comu vinni criata, nè la significanza culturali.

La Vèniri nun vinni fiurata comu na rapprisintazzioni pricisa ma chiutostu na idializzazzioni dâ furma fimminili. Li sò vulva, minni, e panzata grossa sunnu esaggirati, suggirennu na rifirenna â firtilitati. Li sò vrazza sunnu ncruciati supr'ê sò minni e nun havi nudda facci visìbbili. La sò testa è cummigghiata cu acchiccosa chi assummigghia a trizzi di curaddu.

La sò ncìuria, ca si fa paragunari sta fiura grossa â mmaggini clàssica di «Vèniri», nun veni accittata facirmenti di tanti analisti muderni. Facirmenti si tratta di na discrizzioni sìmprici ca pò accuntintari li ipòtisi basi dâ vita di l'òminu primitivu. Ma pi l'àutra manu, li stòrichi cchiù abbirsati ritèninu na difficurtati a accittari sti tipi di spiegazzioni sìmprici. Àutri prupòninu ca la sò grassizza putissi rapprisintari lu sò liveddu àutu ntâ sò sucitati di cacciaturi-cugghituri, e sparti dâ sò firtilitati òvvia, putissi èssiri videmma nu sìmmulu di sicuranza e successu.

Li pedi dâ statua nun sunnu tali ca pò arristari additta sula. Pi stu fattu veni prupunutu ca signìfica ca era sculputa câ ntinziuni d'èssiri tinuta, mmeci d'èssiri taliata comu n'uggettu d'arti. Quarchi archeoluggista cci pìnzannu comu nu ciarmu chiutostu di na cona di na dia. Àutri hannu avanzatu l'idìa ca macari la statua vinni pittata p'èssiri misa intra a vaggina, macari comu nu ciarmu di firtilitati.

La Vèniri di Willendorf fa parti dâ cugghiuta dû Naturhistorisches Museum a Vienna.

Nzinu â scuperta di sta statua, àutri statueddi sìmili si cci hannu asciatu. Vennu tutti quanti canusciuti giniralmenti comu fiurini di Vèniri.

 Lijami di fora 

 Christopher L. C. E. Witcombe, "Women in Prehistory:Venus of Willendorf". (ntô ngrisi)

Catigurìa:Archioluggìa
Catigurìa:Sculturi (opiri)